CELEX: C2007/269/104
Language: sl
Date: 2007-11-10 00:00:00
Title: Zadeva T-340/07: Tožba, vložena 4. septembra 2007 – Evropaïki Dynamiki proti Komisiji

10.11.2007   
            
            
               SL
            
            
               Uradni list Evropske unije
            
            
               C 269/57
            
         Tožba, vložena 4. septembra 2007 – Evropaïki Dynamiki proti Komisiji
   (Zadeva T-340/07)
   (2007/C 269/104)
   Jezik postopka: angleščina
   Stranki
   
      Tožeča stranka: Evropaïki Dynamiki (Atene. Grčija) (zastopnik: N. Korogiannakis, odvetnik)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Komisiji naj se naloži, da tožeči stranki plača znesek 172 588,62 eurov, ki pomeni neplačane upravičene stroške, nastale tožeči stranki v okviru pogodbe št. EDC-53007 EEBO/27873;
            
         
               —
            
            
               Komisiji naj se naloži plačilo simboličnega zneska 1 000 eurov, ki ustreza škodi, ki je nastala njenemu ugledu in slovesu;
            
         
               —
            
            
               Komisiji naj se naloži plačilo vseh stroškov, nastalih v zvezi s to tožbo.
            
         Tožbeni razlogi in bistvene trditve
   Cilj te tožbe, ki temelji na členih 238 ES in 235 ES, je dobiti odškodnino za škodo, ki jo je povzročila odločitev Komisije z dne 16. maja 2003 o prekinitvi pogodbe št. EDC–53007 EEBO/27873, ki jo je podpisala Komisija glede projekta „e-Content Exposure and Business Opportunities“ (EEBO), ki sodi v okvir večletnega programa Skupnosti za spodbujanje razvijanja in uporabe evropskih digitalnih vsebin v globalnih omrežjih in za pospeševanje jezikovne raznolikosti v informacijski družbi (2001-2005), in ki je pri njegovem izvajanju vključevala gospoda Fischerja in Marthinsena kot zunanja svetovalca.
   Tožeča stranka v utemeljitev tožbe navaja, da so pri odločitvi naročnika (GD INFSO) o prekinitvi pogodbe nastale očitne napake pri presoji, zaradi česar ni izpolnil svojih pogodbenih obveznosti. Tožeča stranka poleg tega navaja, da je bila izpodbijana odločitev sprejeta s kršitvijo načel dobrega upravljanja in preglednosti ter da določeni uslužbenci Komisije večkrat niso uspeli izločiti zatrjevanih konfliktov interesov. Tožeča stranka glede na zgoraj navedeno zahteva plačilo za opravljene storitve in povrnitev upravičenih stroškov, ki so nastali v okviru izvajanja pogodbe, skupaj z obrestmi od dne, ko so ti zneski postali izterljivi.